Vyhlásenie predkladateľa o rozpornosti

Návrh zákona, ktorým  sa mení a  dopĺňa zákon č. 314/2001 Z. z. o ochrane pred požiarmi v znení neskorších predpisov a ktorým sa menia a dopĺňajú niektoré zákony sa predkladá s rozporom so Združením miest a obcí Slovenska.
Združenie miest a obcí Slovenska požaduje ponechanie funkcie preventivára požiarnej ochrany obce z obavy z navýšenia finančných prostriedkov na zabezpečovanie povinností obce v rámci preneseného výkonu štátnej správy prostredníctvom technika požiarnej ochrany.
Ministerstvo vnútra Slovenskej republiky vychádzalo pri návrhu novely zákona predovšetkým z výsledkov auditu verejnej správy, ktorý prebehol na základe uznesenia vlády Slovenskej republiky č. 48/2012, ako aj z negatívnych výsledkov štatistík na úseku ochrany pred požiarmi. Odborná spôsobilosť preventivára požiarnej ochrany obce je v súčasnej dobe nepostačujúca a výkon štátnej správy na tomto úseku je neefektívny.